recursal/SuperWikiNEXT-32B huggingface dataset:
Hujatul Islam Syeikh **Hamid Havali Syahriari** (Parsi: حمید حوالی شهریاریcode: fa is deprecated ) (Lahir: 1963, Tehran) ialah seorang ulama Islam di Iran bermazhab Syiah Imam Dua Belas. Beliau telah dilantik sebagai setiausaha agung Persidangan Dunia bagi Kedekatan Mazhab Islam pada 2018. Perlantikan beliau dilakukan dengan titah pemimpin agung Iran, Ali Khamenei bagi menggantikan Muhsin Araki.

Hamid ialah bekas ketua Pusat Perangkaan dan Maklumat dalam sistem kehakiman Iran. Beliau juga ialah bekas ketua Pusat Penyelidikan Komputer Sains Islam. Beliau juga pernah menjadi anggota Majlis Tertinggi Ruang Siber Iran.

Beliau pernah menghadiri Hauzah Ilmiah Qom pada 1981, dan menamatkan pengajian seminarinya dalam 6 tahun. Beliau juga sibuk mengajar pengajian seminari selain pendidikan beliau sendiri, dan juga belajar bahasa Arab dan Inggeris. Selepas habis pendidikan Hauzah, beliau menyertai kelas perguruan, dengan Sayid Kazim Al-Haeri dan Jawad Tabrizi selama sepuluh tahun dalam *"Pengajian kepada Perundangan dan Prinsip Islam"*

Rujukan
-------

1. ↑  "دبیرکل جدید مجمع تقریب مذاهب را بشناسید +عکس". *مشرق نیوز* (dalam bahasa Parsi). 2019-12-15. Dicapai pada 2024-04-07.
2. ↑  Knowing more about "Hamid Shahriari" tabnak.ir Retrieved 16 December 2019
3. ↑  Hamid Shariari hawzah.net Retrieved 15 December 2019
4. ↑  Hamid Shahriari -- the chosen ones of the book of the year (2007) ibna.ir Retrieved 15 December 2019
5. ↑  "حمید شهریاری دبیرکل مجمع تقریب مذاهب اسلامی شد". *نسیم آنلاین* (dalam bahasa Parsi). 2019-12-15. Dicapai pada 2024-04-07.
6. ↑  "دبیرکل جدید مجمع تقریب مذاهب را بشناسید + عکس - تسنیم". *خبرگزاری تسنیم | Tasnim* (dalam bahasa Parsi). Dicapai pada 2024-04-07.
7. ↑  Hujjat-al-Islam Hamid shahriari monazereh.ir Retrieved 15 December 2019
**Hashim Bin Hj. Karim** adalah bekas Penasihat Ekonomi kepada Perdana Menteri Malaysia Mahathir Mohamad. Beliau juga adalah bekas Pegawai Diplomat Malaysia ke London dari tahun 1970-1975 sebelum dilantik menjadi Penasihat Ekonomi kepada PM. Beliau tamat perkhidmatan sebagai Penasihat Ekonomi kepada PM pada tahun 1990 sebelum membawa keluarga beliau berhijrah ke United Kingdom. Beliau dan keluarganya dikatakan akan terus kekal menetap disana. Berita kepulangan mereka masih belum direkodkan.

Latarbelakang dan Keluarga
--------------------------

Beliau dilahirkan di Bukit Kechik, Kedah pada 15 Disember 1942. Bapanya Haji Karim Bin Hj. Ali berketurunan Jawa merupakan seorang tokoh Agama yang terkenal di Kedah dan dikenali sebagai Tok Guru Saad. Ibunya bernama Hajah Normah Binti Ahmad. Beliau dibesarkan di Kedah sebelum berhijrah ke Kuala Lumpur pada usia 15 tahun mengikut keluarganya.

Beliau telah berkahwin dengan Siti Aisah Binti Aziz dan telah dikurniakan tujuh orang anak. Seorang perempuan dan enam lelaki (dua darinya telah meninggal dunia semasa kecil).

Pendidikan
----------

Beliau mendapat pendidikan awal di Sekolah Melayu di Kuala Lumpur, kemudian menyambung pengajiannya di Universiti Malaya Singapura dan mendapat Ijazah Sarjana Muda Ekonomi (Kepujian) kelas Pertama. Kemudian beliau mendapat Ijazah Sarjana dalam bidang ekonomi di Harvard University, United States of America.

Anugerah
--------

Beliau telah menerima pelbagai anugerah semasa beliau dalam perkhidmatan. Malah turut tiga kali ditawarkan Anugerah yang membawa gelaran Dato' dan Tan Sri namun beliau menolak dengan penuh hormat atas alasan beliau masih belum layak untuk menerima penganugerahan yang membawa gelaran tersebut.

Perkhidmatan
------------

Bermula karier sebagai Pegawai Perancangan Ekonomi di Kementerian Kewangan sebelum bertukar Kementerian ke Kementerian Luar Negara (kini Kementerian Luar) sebagai Pegawai Diplomatik ke Australia, India dan London,UK. Beliau pernah menjadi Penasihat Pembangunan Petronas dan MARA, dan menjadi Senator Dewan Negara selama satu penggal (3 tahun). Kemudian, beliau terus dilantik oleh Tun Hussein Onn sebagai Penasihat Ekonomi kepada beliau sebelum pengganti kepada Tun Hussein iaitu (Tun)Dr. Mahathir turut mengekalkan beliau menjadi Penasihat Ekonomi kepada beliau.
Bersara secara sukarela pada 1990 atas alasan kesihatan dan ingin menumpukan perhatian kepada keluarga.

Sumbangan
---------

Antara sumbangan utama beliau kepada negara ialah:-

Turut terlibat dalam perlaksanaan Dasar Ekonomi Baru (DEB) bagi membantu bumiputera menikmati agihan kekayaan negara
Turut menjadi Ahli Kehormat Majlis Perundingan Ekonomi Negara (Mapen) II.
Beliau turut menjadi penyumbang idea dalam perancangan pelan mewujudkan Lembaga Urusan dan Tabung Haji (LTH) bersama-sama Prof DiRaja Ungku Aziz. LTH hasil buah fikiran Ungku Aziz.
nisbah bendera: 3:5
**Bendera Ukraine** (Bahasa Ukraine: державний прапор України; translit.: *derzhavnyy prapor Ukrayiny*) ialah bendera rasmi Ukraine. Bendera ini rasmi digunakan sejak terpecah-belahnya Kesatuan Soviet pada 1989. Bendera biru-kuning ini hampir sama dengan Bendera Kosovo, negara baru sebelah Serbia.

Bendera ini digunakan sejak Revolusi 1848 di Lviv, Ukraine, yang merupai sebahagian dairpada Empayar Austria. Kemudian, bendera ini dijadi bendera Republik Rakyat Ukraine, Republik Rakyat Ukraine Barat, dan negeri Ukraine selepas Revolusi Russia 1917. Pada bulan Mac 1939, bendera ini diterima pakai oleh Carpatho-Ukraine. Semasa Ukraine mempunyai bawah kawalan Kesatuan Soviet, kegunaan bendera ini dilarangkan dan diganti dengan Bendera Republik Sosialis Soviet Ukraine. Selepas penbubaran Kesatuan Soviet pada tahun 1991, bendera ini kembali digunakan sebelum diterima pakai secara rasmi oleh Parlimen Ukraine pada 28 Januari 1992.

Ukraine telah menyambut Hari Bendera Negara pada 28 Ogos sejam 2004.

|  |  |
| --- | --- |
| Ikon tunas | Rencana berkenaan bendera ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Rangka tindakan galleon Perancis *La Belle*
Rujukan lukisan teknikal Stesen Angkasa Antarabangsa
**Rangka tindakan** adalah pengeluaran semula lukisan teknikal menggunakan proses cetakan hubungan pada lembaran sensitif cahaya. Diperkenalkan oleh Sir John Herschel pada tahun 1842, proses ini membenarkan pesat, dan tepat, pengeluaran bilangan salinan yang tidak terhad. Ia digunakan secara meluas selama lebih dari satu abad untuk pembiakan lukisan spesifikasi yang digunakan dalam pembinaan dan industri. Proses cetak biru dicirikan oleh garis putih pada latar belakang biru, negatif daripada asal. Proses ini tidak dapat menghasilkan semula warna atau warna kelabu. 

Prosesnya kini sudah usang. Ia mula-mula dipindahkan oleh proses whiteprint diazo, dan kemudiannya dengan fotokopi xerografi format besar. 

*Istilah Rangka tindakan* terus digunakan kurang secara rasmi untuk merujuk kepada pelan lantai (dan bahkan kurang secara formal, apa-apa jenis pelan). Jurutera, arkitek, dan pengarang amalan hanya memanggil mereka "lukisan" atau "cetak".

Lihat juga
----------

* Lukisan teknikal

Rujukan
-------

1. ↑  Go. F. E. (1970). "Blueprint". *Encyclopædia Britannica* (dalam bahasa English). **3** (ed. Expo'70). Chicago: William Benton, Encyclopædia Britannica Inc. m/s. 816. ISBN 0-85229-135-3.CS1 maint: unrecognized language (link)
2. ↑  "Blueprint". *Dictionary.com*. Dicapai pada February 6, 2016.
3. ↑  "Blueprint". *Merriam-Webster Dictionary*. Dicapai pada February 6, 2016.
**Hyrul Anuar** (lahir 1988) merupakan seorang pengarah dan juru animasi Malaysia. Beliau dilahirkan di Sabak Bernam, Selangor pada 1988. Pada 2011, beliau menamatkan pengajian Sarjana Muda di dalam bidang Filem dan Video di Akademi Seni Budaya & Warisan Kebangsaan (ASWARA). 

Pada 2012, beliau menyertai Leo Burnett Kuala Lumpur sebagai pereka grafik. Semasa berada di Leo Burnett, beliau mengendalikan Samsung dan telah membangunkan beberapa kempen bersepadu untuk jenama itu. Begitu ketara projek untuk jenama tersebut ialah The Sparkle Project dan Galaxy Wonderland. Selain itu, dia dipilih sebagai Naib Johan Young Kancil dalam Kancil Awards 2012.

Pada 2013, Hyrul mewakili Malaysia untuk Adfest Asia Pasifik. Pesta Pengiklanan, dan memenangi kedua-dua kategori Young Lotus dengan projek The Real Daydream Nation. Hyrul kemudian menerima tawaran untuk menyertai Fabrica (United Colors of Benetton - Benetton Group's communications research centre yang berpangkalan di Treviso, Itali) pada pertengahan 2014 dan telah dianugerahkan dengan working scholarship Fabrica selepas menghasilkan projek yang dipanggil #Endstatelessness untuk UNHCR.

Filemografi
-----------

Filem dan iklan arahan Hyrul Anuar| Tahun | Tajuk | Ruj. |
| --- | --- | --- |
| 2017 | *Dugaan Raya Aida* | — |
| 2017 | *Suddenly Get Six Pack* | — |
| 2018 | *Puki Power - Pussy Power* | — |
| 2018 | *HANDBAG* | — |
| 2018 | *Anak Bapak* | — |
| 2022 | *Tiga Janda Melawan Dunia* | — |

Rujukan
-------

Pautan luar
-----------

* Hyrul Anuar di Pangkalan Data Filem Internet (IMDb)
* Malaysian proverbs as smartphone art di BBC News
***Bulan Di Kota Langit*** ialah sebuah siri drama televisyen Malaysia 2020 arahan Ollynn Khadri, di bintangi oleh Risteena Munim, dan Isa Khan. Siri ini memulakan tayangan di TV Okey pada 13 Jun 2020.

Sinopsis
--------

Mengisahkan tentang Munirah (Risteena Munim)bersama empat orang abangnya setelah ibu mereka meninggal selepas melahirkan Munirah. Munirah berjaya melanjutkaan pelajaran di kolej tempatan manakala abangnya masing-masing sudah mempunyai pelbagai kerjaya.

Abangnya yang pertama Amirul (Fezrul Khan) sebagai ahli bomba, Aqil (Fazren Rafi) seorang peguam, Afiq (Fahmy Reza) sebagai doktor dan Aathi (Fariz Redzwan) merupakan pelajar kolej.

Kisah kerukunan adik-beradik Munirah. Lagi-lagi watak Abang Long, sanggup berkorban untuk adik-adiknya. Sebelum ibunya meninggal dunia, Amirul diamanahkan untuk menjaga adik beradiknya dan Amirul seorang yang tegas dengan mereka.

Satu hari Munirah dapat tajuk tesis yang memerlukan dia buat kajian di Indonesia. Abang-abangnya risau akan Munirah dan selepas berbincang, Aathif diminta menemankan Munirah di Indonesia. Aathif pula cuba meyakinkan Munirah supaya pergi ke Indonesia seorang diri.

Munirah nekad pergi ke Indonesia seorang diri. Apabila Aqil terjumpa nota di dalam bilik Munirah, abang-abangnya bergegas mencarinya di lapangan terbang. Dalam hal ni, Aathif rasa bersalah sebab ini rancangannya. Amirul dan adik-adiknya terkejut dengan kehilangan Munirah dan menyalahkan Aathif. Selepas Munirah pergi, dia langsung tidak menelefon Aathif. Aathif risau kerana ini semua rancangannya.

Di Indonesia, Munirah mendapat kerja di sebuah restoran milik Pak Agus. Di situ dia berjumpa Uzair (Qi Razali) seorang pengembara dari Malaysia yang juga bekerja di restoran tersebut.

Tanpa diduga dia bertemu dengan pemuda Indonesia bernama Aditya lakonan (Isa Khan) yang merupakan penghidap penyakit tumor otak. Aditya sebenarnya melarikan diri daripada orang-orang di sekelilingnya sementara menantikan hari pembedahan yang bakal dijalankan ke atasnya. Apatahlagi dia sendiri sedar tiada jaminan untuk penyakitnya sembuh sepenuhnya meskipun setelah menjalani pembedahan.

Siapakah antara Aditya atau Uzair yang menjadi pilihan Munirah?

Pelakon
-------

* Risteena Munim sebagai Munirah
* Isa Khan sebagai Aditya Prasetya
* Qi Razali sebagai Uzair
* Afiera Riana sebagai Jelita
* Fezrul Khan sebagai Amirul
* Fazren Rafi sebagai Aqil
* Fahmy Reza sebagai Afiq
* Farez Ridzwan sebagai Aathif
* Faris Fitri sebagai Faiz
* Zalfa Zin sebagai Wahida
* Syifa Melvin sebagai Emelyn
* Neera Azizi sebagai Nuri
* Shukri Tahir sebagai Uwais

Rujukan
-------

1. ↑  Drama Bulan Di Kota Langit mcentralmy. Dicapai pada 2 April 2023.
Hans Lundgren (/ˈlʌndɡrən/, Sweden: [ˈdɔlːf ˈlɵ̌nːdɡreːn] simakⓘ; lahir 3 November 1957), lebih dikenali sebagai Dolph Lundgren, ialah seorang pelakon, penerbit filem dan atlet seni mempertahankan diri Sweden. Kejayaannya datang pada tahun 1985, apabila dia membintangi Rocky IV sebagai peninju Soviet Ivan Drago. Sejak itu, Lundgren telah membintangi lebih daripada 80 filem, hampir kesemuanya dalam genre aksi.

Lundgren menerima ijazah dalam kejuruteraan kimia dari KTH Royal Institute of Technology pada awal 1980-an dan Sarjana dalam bidang kejuruteraan kimia dari University of Sydney pada tahun 1982. Beliau memegang pangkat 4 dan tali pinggang hitam dalam karate Kyokushin dan juara Eropah pada 1980- 81. Semasa di Sydney, dia menjadi pengawal peribadi untuk penyanyi Jamaica Grace Jones dan memulakan hubungan dengannya. Beliau menerima Program Fulbright ke MIT dan berpindah ke Boston. Jones meyakinkannya untuk meninggalkan universiti dan berpindah ke New York City untuk bersamanya dan mula berlakon, di mana, selepas berkhidmat sebentar sebagai model dan bouncer di kelab malam Manhattan The Limelight, Lundgren mendapat peranan sulung kecil sebagai pengikut KGB dalam filem James. Filem Bond A View to a Kill.

Selepas muncul dalam Rocky IV, Lundgren menggambarkan He-Man dalam filem fantasi sains 1987 Masters of the Universe, Lt. Rachenko dalam Red Scorpion (1988) dan Frank Castle dalam filem 1989 The Punisher. Sepanjang 1990-an beliau muncul dalam filem seperti I Come in Peace (1990), Cover Up (1991), Showdown in Little Tokyo (1991), siri filem Universal Soldier (1992, 2009, 2012), Joshua Tree (1993 ), Pentathlon (1994), Men of War (1994), Johnny Mnemonic (1995), The Shooter (1995), Silent Trigger (1996), The Peacekeeper (1997), dan Blackjack (1998). Pada tahun 2004 beliau mengarahkan filem pertamanya, The Defender, dan seterusnya mengarahkan The Mechanik (2005), Missionary Man (2007), Command Performance (2009), dan Icarus (2010), juga membintangi kesemuanya.

Selepas jangka panjang dalam filem terus-ke-video sejak 1995, Lundgren kembali ke Hollywood pada 2010 dengan watak Gunnar Jensen dalam The Expendables, bersama Sylvester Stallone dan pelakon bintang semua aksi. Dia mengulangi peranannya dalam The Expendables 2 (2012) dan The Expendables 3 (2014). Pada tahun 2014 juga, dia membintangi Skin Trade, sebuah aksi thriller tentang pemerdagangan manusia yang ditulis dan dihasilkan bersama. Dia mengulangi peranannya sebagai Ivan Drago dalam Creed II (2018), dan akan mengulangi wataknya sebagai Gunner Jensen dalam The Expendables 4.[1][2] Dia muncul dalam Sharknado 5: Global Swarming (2017), memainkan anak lelaki protagonis Gil ketika dewasa, dan dalam Aquaman (2018), memainkan bapa kepada Mera. Dia juga mempunyai peranan yang berulang dalam musim kelima Arrow.
**Pengglasieran Huron** (atau **pengglasieran Makganyene**) merupakan tempoh sekurang-kurangnya tiga zaman air batu berlaku semasa pemendapan Kumpulan Super Huron. Pemendapan bagi sesaran enapan ini dilanjutkan daripada kira-kira 2.5 hingga 2.2 bilion tahun dahulu, semasa tempoh Sideros dan Riasia pada era Paleoproterozoik. Bukti pengglasieran adalah berdasarkan pengecaman batuan diamiktit yang ditafsirkan sebagai permulaan pengglasieran. Pemendapan sesaran Huron ditafsirkan telah berlaku dalam lembangan rengkahan yang berkembang menjadi penetapan margin pasif yang sebahagian besarnya marin. Mendapan diamiktit pengglasieran pada tempoh glasier Huron adalah setanding dalam ketebalan dengan analog Kuaterner.

Rujukan
-------

1. ↑  Tang, Haoshu; Chen, Yanjing (1 September 2013). "Global glaciations and atmospheric change at ca. 2.3 Ga". *Geoscience Frontiers*. **4** (5): 583–596. Bibcode:2013GeoFr...4..583T. doi:10.1016/j.gsf.2013.02.003.
2. ↑  Young, Grant M; Long, Darrel G.F; Fedo, Christopher M; Nesbitt, H.Wayne (June 2001). "Paleoproterozoic Huronian basin: product of a Wilson cycle punctuated by glaciations and a meteorite impact". *Sedimentary Geology* (dalam bahasa Inggeris). 141–142: 233–254. Bibcode:2001SedG..141..233Y. doi:10.1016/S0037-0738(01)00076-8.
Gambaran istana Raja Rawana di Langkapura dijaga penunggu asura, dari manuskrip Ramayana t. 1775-80
**Lanka** (Sanskrit: लंका, rumi: *lankā*code: sa is deprecated  "pulau") atau **Langkapura** (Sinhala: ලංකාපුරcode: si is deprecated  *laṁkāpura*, Tamil: இலங்கை நாடு, rumi: *Ilinkai Nadu*code: ta is deprecated , Jawi: ‏لڠكاڤورا‎code: ms is deprecated ‎) adalah nama sebuah kerajaan dipercayai wujud dalam ceritera Hindu Ramayana (serta turunan saduran seperti Hikayat Seri Rama) terletak sebuah pulau di selatan India diperintah Raja Rawana; kerajaan tersebut diceritakan berbenteng oleh sebuah penara terletak di antara tiga puncak gunung dikenali sebagai Gunung Trikuta.

Dalam ceritera Ramayana, ibu kota ini dikatakan pernah dibakar oleh Hanuman. Setelah Rawana dibunuh oleh Rama Ragawa, takhta kerajaan tersebut diserahkan kepada adinda Rawana, Wibisana. Setelah itu, takhta kerajaan selalu dipegang oleh keturunannya, bahkan sampai pada zaman Mahabharata. Dalam kisah Mahabharata, Sahadewa mengunjungi negeri tersebut untuk mengambil ufti dalam rangka mendukung upacara Rajasuya yang diselenggarakan oleh Raja Yudistira.

Para sejarawan mengaitkan kerajaan ini dengan gambaran berkias pulau dan negara moden Sri Lanka.

| * l
* b
* s
*Ramayana* oleh Valmiki |
| --- |
| Watak | Dasharatha · Kausalya · Sumitra · Kaikeyi · Janaka · Manthara · Rama · Bharata · Lakshmana · Shatrughna · Sita · Urmila · Mandavi · Shrutakirti · Vishvamitra · Ahalya · Jatayu · Sampati · Hanuman · Sugriva · Vali · Angada · Jambavantha · Vibhishana · Tataka · Surpanakha · Maricha · Subahu · Khara · Ravana · Kumbhakarna · Mandodari · Mayasura · Sumali · Indrajit · Sulochana  · Prahasta · Akshayakumara · Atikaya · Lava · Kusha |
| Lain-lain | Ayodhya · Mithila · Lanka · Sarayu · Treta Yuga · Raghuvamsa · Lakshman Rekha · Aditya Hridayam · Oshadhiparvata · Sundara Kanda · Vedavati · Vanara |
**Meera Alyanna Mukhriz** (lahir 13 Jun 1995) ialah selebriti Instagram terkenal. Anak bekas Menteri Besar Kedah Mukhriz Mahathir dan cucu bekas Perdana Menteri Malaysia Mahathir Mohamad. Lulus dari University London. 

Pada 21 Ogos 2020, Meera Alyanna dan suaminya ditahan di sebuah pub TTDI kerana melanggar PKPP.

Beliau mempunyai lebih dari 200,000 pengikut di akaun Instagram ally.mukhriz.

Pendidikan
----------

Pada 9 Mei 2019, Meera Alyanna menghadiri majlis graduasi setelah berjaya memperoleh Ijazah Sarjana dalam bidang Pemasaran Strategik tahun 2018. Meera Alyanna berkongsi beberapa posting di laman Instagram miliknya mengenakan jubah konvokesyen di Imperial College Business School, London.

Kontroversi
-----------

### Perlanggaran SOP COVID-19

Rencana utama: Isu berkaitan pandemik COVID-19 di Malaysia

Pada 21 Ogos 2020, Meera Alyanna dan suami ditahan di sebuah pub TTDI kerana melanggar PKPP.

Pada 27 Ogos 2020, Mukhriz Mahathir mengesahkan Meera Alyanna dan anak menantunya ditahan dan didenda RM1,000 kerana melanggar prosedur operasi standard (SOP) Perintah Kawalan Pergerakan Pemulihan (PKPP). Mukhriz itu berkata beliau kecewa dengan pasangan terbabit yang ditahan pihak polis ketika serbuan di sebuah pub di ibu negara.

Pada 28 Ogos 2020, Meera Alyanna memohon maaf kepada seluruh rakyat Malaysia. Dalam masa sama, beliau turut menyatakan kekesalannya serta malu terhadap perbuatannya yang dianggap sebagai tidak bertanggungjawab ketika seluruh rakyat Malaysia masih lagi resah dengan penularan pandemik COVID-19.

Keluarga
--------

* Datuk: Mahathir bin Mohamad
* Nenek: Siti Hasmah Mohamad Ali
* Bapa: Mukhriz Mahathir
* Ibu: Norzieta Zakaria

Pada 20 Februari 2020, Meera Alyanna berkahwin dengan Ezran Daud Cheah.

Lihat juga
----------

* Isu berkaitan pandemik COVID-19 di Malaysia

Rujukan
-------

1. ↑  Anak Mukhriz minta maaf langgar SOP PKP
2. ↑  Cucu Tun M terima ‘Masters’ pada usia 24 tahun di London
3. ↑  Tun Mahathir’s Granddaughter Accused Of Visiting Pub & Violating RMCO?
4. ↑  Mukhriz akui anak, menantu langgar PKPP
5. ↑  Mukhriz Mahathir Confirms Daughter & Son-In-Law’s Arrest For Violating RMCO
6. ↑  "Saya menyesal kerana telah menyusahkan keluarga dan rakan-rakan" - Anak Mukhriz minta maaf
7. ↑  Mukhriz’s daughter says ‘deeply ashamed’ of RMCO violation arrest
8. ↑  Dr M’s granddaughter Ally Mukhriz gets married, shares cute photo eating instant noodles in wedding outfit
Sevai (Hindi : सेवई), shavige (Kannada: ಶಾವಿಗೆ), saemia dan santhakai (Tamil: சந்தகை) ialah sejenis hidangan bihun yang popular di India.' Walaupun biasanya dibuat daripada beras, varieti yang diperbuat daripada bijirin makanan lain seperti gandum, ragi dan lain-lain juga boleh didapati.

Sejarah
-------

Menurut ahli sejarah makanan K. T. Achaya, rujukan dalam kesusasteraan Sangam menyebut sevai dan idiyappam sekitar abad ke-1 Masihi.<ref name="The Story of our Food by K. T. Achaya">K. T. Achaya (November 2003). *The Story of Our Food*. Universities Press. m/s. 80. ISBN 81-7371-293-X.</ref Lokopakara (1025 CE) sebuah buku masakan di Kannada juga menyebut kaedah membuat sevai dan penekan acuan yang digunakan untuknya.

Rujukan
-------

[[Kategori:Masakan India]

1. ↑  "History – National Pasta Association (NPA)". 2021-06-10. Diarkibkan daripada yang asal pada 10 June 2021. Dicapai pada 2021-09-03.
2. ↑  "दूध वाली मीठी सेवई | Sewai Recipe | Sevai Kheer | How to Make Sewai | Vermicelli Recipe | Payasam - YouTube". *YouTube*. 2021-06-28. Diarkibkan daripada yang asal pada 28 June 2021. Dicapai pada 2021-09-03.
3. ↑  "Vegan Lentil & Rice Noodles | Paruppu Sevai Recipe". *Cookilicious* (dalam bahasa Inggeris). 2018-06-15. Dicapai pada 2021-04-20.
Duli Yang Maha Mulia **Yamtuan Muda Riau IX** **Raja Haji Abdullah Ibni Almarhum Yamtuan Muda Riau VI Raja Ja'afar** ialah Yang di-Pertuan Muda ke-9 yang dilantik menggantikan saudaranya, Yamtuan Muda Riau Kelapan Raja Ali Ibni Almarhum Yamtuan Muda Riau VI Raja Ja'afar pada tahun 1857. Putera baginda, Yamtuan Muda Riau X Raja Muhammad Yusuf Ibni Almarhum Yamtuan Muda Riau IX Raja Haji Abdullah menjadi Yang di-Pertuan Muda selepas kemangkatan baginda dan cucunya pula dilantik sebagai Sultan Lingga-Riau ke-8 dan terakhir bergelar Sultan Abdul Rahman II Muazzam Shah Ibni Almarhum Yamtuan Muda Riau X Raja Muhammad Yusuf.

Kemangkatannya
--------------

Makam Raja Haji Abdullah Kesultanan Johor (Dinasti Raja Bugis Luwu)
Baginda mangkat di Pulau Penyengat pada tahun 1858 dan digelar Marhum Murshid kerana peranannya dalam tarekat Nasyabandiyah.

Rujukan
-------

* Virginia Matheson Hooker (1998). *Tuhfat Al-Nafis*. Yayasan Karyawan dan Dewan Bahasa Pustaka(DBP). ISBN 9839510029.

Lihat juga
----------

* Sejarah Johor
* Kesultanan Lingga-Riau
* Sejarah Singapura
* Sultan Johor

|  |  |  |
| --- | --- | --- |
| Penyandang Terdahulu | **Yang Dipertuan Muda Riau Ke-9 1857 – 1858** | Penyandang Kemudian |
| **Raja Ali bin Raja Jaafar** | **Raja Muhammad Yusuf** |
**Shajiry**  (lahir **Mohamad Shajiry bin Damery**; 1973 di Ipoh, Perak) merupakan seorang penyanyi dan pelakon di Malaysia.

Shajiry telah menghasilkan beebrapa album album iaitu solo dan berkumpulan. Album pertamanya bertajuk Bohsia Raggae yang dihasilkan pada tahun 1992 dan lagu popular waktu ketika itu ialah Orang Kita. Seterusnya pada tahun 1994 dia menghasilkan album kedua bersama kumpulan Kami Generasi Baru (KGB) dan kumpulan itu pernah popular dengan lagu Hadirlah Kasih.

Selain menyanyi, Shajiry juga pernah berlakon drama dan filem. Penyanyi Shajiry kemudiannya bersama Jeff A To Z telah kembali bergabung dengan penyanyi dari Singapura, Raja Izzuwin Shah untuk menubuhkan kumpulan Qa'rabah. Mereka juga turut menjadi rakan kongsi syarikat Beatboxx Productions Sdn Bhd yang beroperasi di Wangsa Maju.

Filemografi
-----------

### Filem

* *Tentang Bulan* (2006)
* **Kisah Paling Gangster** (2013).

### Drama

* *Kisah Benar* (musim 19) - Episod: "Alat Ganti Kereta Sewa" (2000)
* *Kisah Benar* (musim 22) - Episod: "Kawan Makan Kawan" (2003)
* *Bukan Gadis Biasa* (2020)
* ‘’[[[Umairah]]]

(2016)drama

### Telefilem

* *Ragam Sang Suami* (2022)

Rujukan
-------

1. ↑  Shajiry, Jeff A To Z kembali dengan Qa'rabah

Pautan luar
-----------
Duli Yang Maha Mulia **Yamtuan Muda Riau VII** **Raja Abdul Rahman Ibni Almarhum Yamtuan Muda Riau VI Raja Ja'afar**

ialah Yang di-Pertuan Muda Riau ke-7. Dilantik pada tahun 1831 menggantikan ayahandanya, Yang di-Pertuan Muda Riau keenam Raja Ja'afar Ibni Almarhum Raja Haji Fisabilillah. 

oleh Sultan Muhammad Shah. Bermula daripada baginda, semua Yang di-Pertuan Muda selepas baginda ialah keturunan Daeng Chelak, Yang Dipertuan Muda II. 

Pada zaman pentadbiran baginda, lanun-lanun sangat berleluasa tetapi berjaya dihapuskan secara berperingkat-peringkat dengan bantuan pihak Belanda.

Kemangkatannya
--------------

Baginda mangkat di Pulau Penyengat dan dimakamkan di sana juga pada tahun 1844.

Rujukan
-------

* Virginia Matheson Hooker (1998). *Tuhfat Al-Nafis*. Yayasan Karyawan dan Dewan Bahasa Pustaka(DBP). ISBN 9839510029.

Lihat juga
----------

* Sejarah Johor
* Kesultanan Lingga-Riau
* Sejarah Singapura
* Sultan Johor

|  |  |  |
| --- | --- | --- |
| Penyandang Terdahulu | **Yang Dipertuan Muda ke-7 1831 – 1844** | Penyandang Kemudian |
| **Raja Ja'afar** | **Raja Ali bin Raja Jaafar** |
***Khilaf Asmara*** ialah sebuah siri drama televisyen Malaysia 2022 arahan Uchee Fukada, dibintangi oleh Nelydia Senrose, Fasha Sandha, Fattah Amin dan Fahrin Ahmad. Siri ini memulakan tayangan di Slot Samarinda, TV3 bermula 18 April 2022 menggantikan *Bila Hati Memilih Dia* 

Siri ini juga turut ditayangkan menerusi laman penstriman Disney+ Hotstar pada 12 jam awal sebelum penayangan di saluran yang dinyatakan.

Sinopsis
--------

Aizat (Fahrin Ahmad) dan Hanim (Fasha Sandha) hidup bahagia sebagai suami isteri. Aizat ialah seorang suami yang penyayang dan juga seorang ayah yang bertanggungjawab kepada anak mereka. Hanim pula seorang wanita yang bercita-cita tinggi. Hanim membuat keputusan untuk menceburi bisnes setelah dia berjumpa dengan kawan lamanya, Irma (Nelydia Senrose), seorang pengusaha yang menjalankan bisnes berjaya dengan suaminya, Luqman (Fattah Amin). Namun lama-kelamaan, Hanim mula mempunyai perasaan dengan Luqman. Mereka berdua mula mengadakan  hubungan sulit dan apabila rahsia itu terbongkar, Luqman kembali ke pangkuan isterinya. Luqman tidak bersikap serius dan dia tidak pernah mencintai Hanim. Bagaimanakah mereka berhadapan dengan niat sebenar masing-masing?

Pelakon
-------

### Pelakon Utama

* Nelydia Senrose sebagai Irma Sufia Amri
* Fasha Sandha sebagai Sya Hanim Syarif
* Fattah Amin sebagai Luqman Hazim
* Fahrin Ahmad sebagai Aizat Sulaiman
* Amy Mastura sebagai Wan Su
* Rahim Jailani sebagai Dato Amir

### Pelakon Pembantu

* Wan Raja sebagai Saiful
* Jerry Zairudin sebagai Ryzal

### Pelakon Kanak-kanak

* Auni Zahra sebagai Tasya

Rujukan
-------

1. ↑   Drama Khilaf Asmara. MyInfoTaip. Dicapai 17 April 2022
2. ↑   "Fasha Sandha teruk kena kecam". Murai.my. Dicapai pada 21 April 2022.

Pautan Luar
-----------

* *Khilaf Asmara* di Disney+ Hotstar
**Tawau FM** merupakan salah satu stesen radio tempatan yang dijalankan oleh Radio Televisyen Malaysia. Slogannya ialah *Pilihan Anda*.

Sejarah
-------

Sejarah siaran radio di Tawau bermula pada 15 Februari 1964 apabila siapnya pembinaan stesen pemancar radio
di Tawau berikutan perkembangan siaran radio di Sabah yang bermula pada tahun 1939. Pada masa tersebut
fungsi stesen pemancar radio di Tawau hanya sebagai medium siaran rancangan-rancangan radio yang disiarkan
dari Kota Kinabalu. 
Selaras dengan perkembangan pesat radio serta permintaan masyarakat setempat,
pada 31 Ogos 1987 stesen pemancar radio Tawau mempunyai siarannya sendiri dan bermula dari saat itu
berkumandanglah siaran Radio Malaysia Tawau menerusi Gelombang Sederhana (MW) 747 Kilohertz.
Memandangkan siaran menerusi MW 747 KHz hanya dapat diikuti di beberapa kawasan sahaja dan kemunculan
siaran FM Stereo yang lebih jelas, maka pada 26 Ogos 2003 siaran Tawau FM telah dinaik taraf kepada
FM Stereo menerusi frekuensi 100.1 Megahertz dengan kekuatan 1 Kilo Watt yang dapat didengar di seluruh
Tawau termasuk Semporna, Kunak, Lahad Datu, dan sebahagian kawasan di negara jiran.

Waktu Siaran
------------

Tawau FM akan bersiaran pada setiap hari dari jam 5.50 Pagi hingga 7 Malam dan ia akan bersambung siar dari Sabah FM tetapi Tawau FM disambungsiar dari Nasional FM bersiaran serentak dengan Sabah FM, Sandakan FM dan Keningau FM pada jam 12:00 tengah malam hingga 4:00 pagi setiap hari. termasuk siaran solat Jumaat akan disiarkan oleh Sabah FM di Masjid Negeri Sabah, Kota Kinabalu.

Frekuensi
---------

| Frekuensi | Kawasan siaran | Tapak pemancar |
| --- | --- | --- |
| 88.3 MHz | Semporna | Bukit Kemiri |
| 93.6 MHz | Lahad Datu | Gunung Silam |
| 99.1 MHz | Felda Sahabat | Felda Sahabat |
| 100.1 MHz | Tawau | Gunung Andrassy |
Danau Toba
Rumah Toba
Air Terjun Sipisopiso
**Danau Toba** ialah tasik (atau "danau") yang terbesar di Indonesia, dengan 100 kilometer panjangnya serta 30 kilometer lebarnya. Terletak di tengah bahagian utara Sumatera, dengan aras permukaan setinggi lebih kurang 505 meter atau 1,657 kaki (menurut perhitungan Direktorat Polisi Air Baharkam Polri), tasik ini terbentang dari 2.88° U 98.52° T ke 2.35° U 99.1° T.

Geologi
-------

Pada tahun 1949, Rein van Bemmelen, ahli geologi Belanda, melaporkan bahawa Danau Toba ialah sebuah kaldera gunung berapi yang besar yang dikelilingi oleh selapis batuan ignimbrit. Para penyelidik yang kemudian menemui debu riolit yang serupa dengan lapisan ignimbrit Danau Toba (kini dipanggil Tuf Toba Muda untuk membezakannya daripada lapisan-lapisan yang termendap oleh letupan-letupan dahulu) di Malaysia dan India, iaitu sehingga 3,000 kilometer jauhnya dari danau ini. Para ahli oseanografi menemui debu Toba yang memiliki ciri-ciri kimia tersendiri di dasar Lautan Hindi timur serta Teluk Benggala.

Penduduk
--------

Kebanyakan penduduk di sekeliling Danau Toba adalah orang Batak. Rumah-rumah Batak tradisional dikenali oleh bumbung-bumbung tersendiri (yang melengkung ke atas pada setiap hujungnya, seolah-olah badan kapal) serta hiasan-hiasan yang berwarna-warni.

Lihat juga
----------

* Bencana alam
* Senarai bencana
* Senarai gunung berapi di Indonesia
* Senarai tasik di Indonesia

Rujukan
-------

1. ↑  Worldlakes.org

* Rampino, Michael R. and Stephen Self (1993). "Climate-volcanism feedback and the Toba eruption of 74,000 Years Ago". *Quaternary Research*. **40** (3): 269–280.
* Vazquez, Jorge A. and Mary R. Reid (2004). "Probing the accumulation history of the voluminous Toba Magma". *Science*. **305** (5686): 991–994.

Pautan luar
-----------

* Imeg satelit Peta Google
* Laman web *Volcano.umd.edu* : Toba, Sumatera, Indonesia Diarkibkan 2006-06-26 di Wayback Machine — Dicapai pada 11 Disember 2005
* Stanley H. Ambrose, *Musim Sejuk Gunung Berapi, dan Pembezaan Manusia Moden* — Dicapai pada 11 Disember 2005
* Laman web *National Geographic* : *Siapa Yang Tahu* oleh Joel Achenbach — Dicapai pada 11 Disember 2005
* George Weber, *Gunung Berapi Toba*
* |  |  |
| --- | --- |
|  | Wikikembara memiliki panduan pelancongan bagi ***Danau Toba***. |
Musim kedua ***Rindu Kasih***, juga dikenali sebagai ***Rindu Kasih 2*** memulakan tayangan perdana di Slot Samarinda TV3 bermula pada 13 Februari 2024 hingga 18 Mac 2024.

Sinopsis
--------

Mengisahkan kesinambungan kehidupan Salina selepas dibebaskan dari penjara. Salina nekad meninggalkan Amir dan ibu mertuanya Halijah. Kini, apa yang penting dalam hidup Salina adalah menjaga syurganya, Fayyad.

Amir tetap tidak berputus asa untuk menjejaki Salina dan Fayyad seperti bekas suami yang gila talak. Amir mahukan Salina kembali ke sisinya dan juga ingin memiliki hak penjagaan terhadap Fayyad. Salina merahsiakan keberadaannya kecuali Hisyam saja yang tahu. Halijah pula dijatuhkan hukuman penjara.

Selepas beberapa tahun, Halijah telah dibebaskan. Salina kembali hidup dalam kegelapan selepas bertemu kembali dengan ibu mertuanya, Halijah. Malah, Salina juga difitnah menjalani hubungan dengan Hisyam apabila hubungan Hisyam dan Murni mula bermasalah.

Fayyad yang kini sudah berusia 7 tahun membesar dengan penuh kasih sayang daripada Salina. Namun, Fayyad yang menghidapi masalah hati memaksa Salina untuk berusaha keras demi menyara kos perubatan Fayyad. Apakah yang akan berlaku seterusnya? Dapatkah Salina mengecapi kebahagiaan bersama anaknya selepas mengharungi pelbagai dugaan dalam hidupnya?

Pelakon
-------

* Izzue Islam sebagai Amir
* Ummi Nazeera sebagai Salina
* Fazlina Ahmad Daud sebagai Halijah
* Dzul Hadziq sebagai Fayyad
* Nafiz Muaz sebagai Hisyam
* Ezzaty Abdullah sebagai Murni
* Meor Mohd sebagai Iqbal
* Shazia Rozaini sebagai Huda
* Mimi Ernida sebagai Rita
* Amyza Aznan sebagai Shida
* Azman Jantan sebagai Hassan
* Laila Nasir sebagai Khaty
* Atoi Tohet sebagai Zaiful

Penerbitan dan siaran
---------------------

Drama *Rindu Kasih 2* merupakan drama terbitan syarikat Malaysia, P&D Pictures Sdn Bhd.

Drama *Rindu Kasih 2* ditayangkan di TV3 melalui Slot Samarinda dari hari Isnin sehingga Khamis pada pukul 10.00 malam waktu tempatan. Drama ini juga boleh distrim melalui platform iQIYI satu jam selepas siaran televisyen

Runut bunyi
-----------

* "Sia" – Shazreen Shaharum
Syeikh **Ahmad bin Hamad Al-Khalili** (Arab: أحمد بن حمد الخليليcode: ar is deprecated ; lahir pada 1942) ialah Mufti Besar Kesultanan Oman.

Kehidupan
---------

Ahmad bin Hamad Al-Khalili dilahirkan di pulau Zanzibar pada 27 Julai 1942, semasa Zanzibar masih di bawah pemerintahan Kesultanan al-Said yang mengasaskan Oman. Kediaman kabilahnya ialah di pekan Bahla.

Syeikh Ahmad belajar di sekolah al-Quran di pulau Zanzibar dan menamatkannya di usia 9 tahun dengan menghafal seluruh al-Quran. Beliau kemudiannya mengikut pengajaran dari beberapa ulama terkenal seperti Syeikh Issa bin Saeed Al Ismaili, Syeikh Hamoud bin Saeed Al Kharusi dan Syeikh Ahmed bin Zahran Al Riyami. Beliau juga menghadiri bengkel-bengkel pengajian Abu Ishaq Ibrahim Tfayyesh semasa melawat Zanzibar. Syeikh Ahmed tidak pergi ke sekolah sekular, tetapi memperuntuk dirinya untuk belajar dan membaca sendiri.

Sepanjang pengajiannya, beliau membantu ayahnya dalam bidang perdagangan di Zanzibar sehingga Revolusi Zanzibar 1964 mengakhiri pemerintahan beraja di Zanzibar. Syeikh Ahmed, bersama-sama bapanya dan ramai kalangan mereka yang mewarisi Oman, berhijrah ke Oman. Syeikh bersama-sama ayahnya menetap ke wilayah Bahla di Oman. Beliau diminta untuk mengajar di Masjid Bahla dan melakukannya selama 10 bulan. Kemudian, beliau dilantik menjadi guru di Masjid Al-Khor di Muscat sehingga 1971. Pada 1971 beliau dilantik menjadi hakim di Mahkamah Rayuan, beliau menyambung pengajiannya pada masa yang sama..

Beliau kemudiannya dilantik sebagai Pengarah Kementerian Kehakiman, Hal Ehwal Islam dan Waqaf, dan pada 1395H (1975M), titah diraja telah melantik beliau sebagai Mufti Besar Kesultanan Oman, jawatan penguasa Islam tertinggi di Oman, selepas kematian penyandangnya, Syeikh Ibrahim bin Said Al Abri.

Pandangan
---------

Mufti Besar sering muncul di kaca televisyen, di mana beliau menjawab soalan-soalan awam mengenai Islam. Beliau mendesak kerajaan untuk mengharamkan alkohol di Oman, sebuah negara yang lebih liberal di semenanjung Arab.

Walau bagaimanapun, beliau seorang penyokong kuat kpada toleransi beragama dan bekerja keras untuk memastikan keharmonian di antara mazhab/aliran agama yang pelbagai di Oman.

Syeikh Al-Khalili merupakan seorang Ulama yang menandatangi Risalah Amman, yang memberikan asas yang luas untuk menjelaskan maksud Muslim.

Rujukan
-------

1. ↑  "Religious edicts forbidding the declaration of any Muslim". Al Bawaba. July 6, 2005. Diarkibkan daripada yang asal pada April 18, 2012. Dicapai pada November 3, 2010.
2. ↑  "Archived copy". Diarkibkan daripada yang asal pada 2016-03-05. Dicapai pada 2014-06-25.CS1 maint: archived copy as title (link)
3. ↑  "Al-Khalili, HE Sheikh Ahmad | The Muslim 500". *themuslim500.com*. Diarkibkan daripada yang asal pada 2016-12-31. Dicapai pada 2017-05-27.
4. ↑  Al-Khalili's official reply to Amman Message

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
Jangan dikelirukan dengan Mohamed Nazri bin Abdul Aziz.
Datuk Seri Haji Mohamed Nazri Bin Haji Abdul Rahim (19 Januari 1942 - 18 Februari 2015) adalah bekas ahli Dewan Undangan Negeri Perak kawasan N42 Sungai Manik, Perak. Mohamed Nazri yang juga anggota Exco kerajaan negeri (1986-1995) dilantik Speaker DUN Perak dari 1999 hingga 2003 dan Anggota DUN Sungai Manik dari 1986 hingga 2003. Menteri Besar Perak ketika itu ialah Tan Sri Ramli Ngah Talib. Beliau dilahirkan di Kampung Kepala Pulau, Pasir Salak.

Dalam Pilihan raya 1999, beliau bertanding di Sungai Manik. Seramai 14606 (68.7%) keluar mengundi.Undi rosak 491 .Jumlah besar pengundi ialah 21264. Mohamed Nazri Hj A Rahim (BN - UMNO) mendapat 8211 undi dengan majoriti 2307 undi. Saingan beliau Muhaimin Sulam (BA - PAS) mendapat 5904 undi. 

Selepas beliau , DUN Sungai Manik disandang oleh Ibrahim Katob dan terkini Datuk Zainol Fadzi Paharudin. DUN Sungai Manik dan DUN Kampung Gajah terletak dalam parlimen Pasir Salak.

Pendidikan
----------

Beliau mendapatkan pendidikan awal di Sekolah Inggeris Muar pada tahun 1949 hingga 1953 dan seterusnya melanjutkan pelajaran di Sekolah Menengah Clifford , Kuala Kangsar dari tahun 1954 hingga 1960 sehingga lulus peperiksaan Senior Cambridge / FMC pada tahun 1960.

Kerjaya dan Politik
-------------------

Kerjaya beliau bermula di Jabatan Pengaliran dan Saliran pada tahun 1961 dan berakhir pada jabatan yang sama pada tahun 1983. Beliau memasuki UMNO pada tahun 1970 dan pada tahun yang sama telah dipilih sebagai ahli jawatankuasa pergerakan pemuda UMNO Hilir Perak. Jawatan penting yang lain di dalam parti yang pernah disandang ialah Naib Ketua UMNO bahagian daripada tahun 1979 dan Ketua Pemuda UMNO Bahagian Pasir Salak daripada tahun 1980 hingga 1982. Jawatan terakhir ialah Naib Ketua UMNO Bahagian Pasir Salak. 

Pada tahun 1983, beliau telah dilantik sebagai Setiausaha Politik kepada YAB Menteri Besar Perak iaitu Tan Sri Ramli Bin Ngah Talib. Beliau memegang jawatan ini daripada tahun 1983 hingga 1986. Beliau kemudiannya telah bertanding di dalam Pilihanraya Umum tahun 1986 di kerusi Dewan Undangan Negeri Kawasan Sg Manik. Beliau menggantikan Tuan Haji Yusuf Maidin yang menjadi wakil rakyat selama 3 penggal.

Meninggal dunia
---------------

Pada 18 Februari 2015, Datuk Seri Mohamed Nazri Abdul Rahim meninggal dunia akibat komplikasi hati di kediamannya di Persiaran Wira Jaya Barat 60, Rapat Setia Baru, di Ipoh, Perak pada usia 73 tahun.Beliau menerima rawatan di Unit Rawatan Rapi KPJ Ipoh sejak 2 Februari 2015 .Beliau menghidap penyakit Hepatitis B sejak tahun 1999.

Jenazah Allahyarham dikebumikan di Tanah Perkuburan Islam Gua Kek Lok Tong, Rapat Setia, di Ipoh selepas solat Asar.

Keluarga
--------

Allahyarham Mohamed Nazri meninggalkan isteri, Datin Seri Puteri Nor Hasiah Binti Megat Hussain, 66 dan tiga anak (Ahmad Rashidi, Mazura Laili dan Shuhaila) serta empat orang cucu (Nadia, Adam, Arash dan Nazry Ashman).
**Najman Mohamed** (lahir 1970) merupakan seorang penyampai radio Malaysia, terkenal sebagai penyampai radio Best 104 (1989 – 1991), Era (1998 – 2004) dan Sinar (2004 – 2014).

Kerjaya
-------

Najman memulakan kerjaya awalnya sebagai guru. Pada tahun 1989, beliau memulakan kerjayanya sebagai penyampai radio Best 104, seterusnya diserap sebagai penyampai tetap pada 1991. Beliau menyertai Era pada 1 Ogos 1998 bersama barisan penyampai terawal Era termasuk Halim Othman, Faizal Ismail, Khairil Rashid, Linda Onn, David Low, Seelan Paul, Nadira Azizan, Kudsia Kahar, Subarma Mokhtaruddin dan Jamal Jamaluddin. Pada tahun 2004, beliau (bersama-sama dengan Suby, David dan Jamal) berpindah ke Sinar FM yang memulakan siarannya pada 1 Mac. Bersama Sinar, beliau mengendalikan rancangan *Senandung Malam*.

Selain kerjaya sebagai penyampai radio, Najman juga aktif menyumbangkan suaranya untuk beberapa iklan televisyen dan rancangan dokumentari. Beliau dipecat dari Sinar berkuatkasa 11 Julai 2014, dalam satu temuramah dengan *Utusan Malaysia*, Najman menyatakan antara sebab pemecatannya ialah tidak popular berbanding penyampai radio Sinar yang lain dan dikatakan tidak memenuhi syarat Sinar: "Benar, saya sudah diberhentikan pada 11 Julai lalu dan saya tidak tahu punca sebenar mereka bertindak begitu. Alasan yang diberikan kononnya saya tidak memberi khidmat cemerlang sepanjang bersama bersama Sinar FM,".

Kehidupan peribadi
------------------

Najman berkahwin dengan Hawa Atan pada 8 Ogos 2009.

Rujukan
-------

1. ↑  "Zaidi, Najman gamatkan petang pendengar!". Sinar Harian. 17 April 2012. Dicapai pada 11 Ogos 2012.
2. ↑  Ifqdar Rahman (18 Julai 2014). "Najman Sinar FM reda dipecat". Utusan Malaysia. Diarkibkan daripada yang asal pada 2018-08-11. Dicapai pada 11 Ogos 2014.
3. ↑  "Sebab tidak popular, Najman dipecat daripada Sinar FM". Kosmo!. 19 Julai 2014. Diarkibkan daripada yang asal pada 2018-08-11. Dicapai pada 11 Ogos 2014.
4. ↑  Feride Hikmet Atak (18 Julai 2014). "Deejay Sinar FM, Najman Dipecat". mStar Online. Dicapai pada 11 Ogos 2014.
5. ↑  Noor Fazrina Kamal (20 Ogos 2011). "'Tak sangka Najman deejay'". Utusan Malaysia. Diarkibkan daripada yang asal pada 2018-08-11. Dicapai pada 11 Ogos 2012.

Pautan luar
-----------

* Najman Mohamed di Facebook
* Najman Mohamed di Twitter
* Najman Mohamed di Instagram
Tepung bungkusTepung bungkus yang telah dibuka dan sedia untuk dimakan.
**Tepung bungkus**, turut dipanggil ***khanom sot sai*** (Bahasa Thai: ขนมสอดไส้code: th is deprecated , [kʰānǒm sɔ̀ːt sâj]), ialah pencuci mulut tradisional yang mempunyai rasa yang manis. Ia terdiri daripada inti parutan kelapa dan gula merah, dan isinya ditutup dengan tepung beras kukus yang dicampur dengan krim kelapa. Ia digunakan dalam upacara perkahwinan Thai pada zaman dahulu. Kuih ini akan dibungkus secara tradisional dengan menggunakan bahan dasar daun pisang.

Resepi
------

### Bahan-Bahan:

1. 1 cawan tepung beras
2. 2 cawan santan cair
3. ½ biji kelapa muda parut
4. 1 keping gula melaka Sedikit tepung pulut
5. Sedikit garam
6. 10 keping daun pisang, potong persegi bujur

### Bahan membuat inti:

Kelapa muda disira dengan nisan hingga kering untuk dijadikan inti. Pada masa kini terdapat juga orang yang menggunakan gula merah bagi menggantikan manisan tradisional nisan ini. Bulatkan sebesar ibu jari. Golekkan di atas tepung pulut. 

Bancuh tepung beras dengan santan cair atas api sederhana dan masukkan sedikit garam. Kacau hingga separuh masak dan jangan biar ia berkepala (berketul). 

Ambil daun pisang dan bubuh dua sudu tepung separuh masak tadi. Atur tiga biji inti dan tutup semula dengan dua sudu tepung separuh masak. 

Tutup dengan daun pisang dan lipat kedua-dua hujungnya. Kukus hingga masak.

Galeri
------

* Tepung bungkus yang masih berbungkus dengan daun pisang.Tepung bungkus yang masih berbungkus dengan daun pisang.
* Tepung bungkus yang telah dibuka dan sedia untuk dimakan.Tepung bungkus yang telah dibuka dan sedia untuk dimakan.
* Tepung bungkus yang dibelah bagi menunjukkan inti kelapa dibahagian dalamnya.Tepung bungkus yang dibelah bagi menunjukkan inti kelapa dibahagian dalamnya.

Rujukan
-------

1. ↑  "Resepi Kuih Tepung Bungkus". *Iluminasi.com*. 2019-03-28. Dicapai pada 2020-10-05.
2. ↑  ภาษาใต้วันละคำ: หนมค่อม
3. 1 2  Natty Netsuwan. "Kanom Sai Sai - Kanom Sai Sai ขนมใส่ไส้ หรือ ขนมสอดไส้". *Thai Table* (dalam bahasa Inggeris). Dicapai pada 19 Mac 2021.

|  |  |
| --- | --- |
| Ikon tunas | Rencana makanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sehangat Asmara** adalah merupakan drama adaptasi novel karya Aisya Sofea yang disiarkan di Astro Mustika HD bermula 21 Januari 2013 bagi menggantikan drama Adam & Hawa. Drama arahan Feroz Kader ini disiarkan sebanyak 35 episod. Dibintangi oleh Rita Rudaini, Adi Putra, Shahz Jaszle, Izreen Azminda, dan ramai lagi.

Sinopsis
--------

Mengisahkan Kamilia Najwa atau Kay yang melanjutkan pelajaran di London, bertemu dengan Zainal Arief. Kay seorang gadis yang agak sosial, Zainal telah jatuh cinta dengan Kay dan mahu merubah hidup Kay yang hanya hanyut dalam dunia sosialnya. Mereka berkahwin di luar negara tetapi perkahwinan mereka tak direstui oleh keluarga.

Zainal balik ke Malaysia terlebih dahulu tetapi Zainal menghilangkan diri meninggalkan Kay yang sedang hamil anak mereka di luar negara. Kay sangat rindukan Zainal tetapi suaminya tu tetap tak muncul, Kay dibawa pulang ke Malaysia oleh keluarganya dan mereka memaksa Kay lupakan Zainal.

Setelah 9 tahun berlalu, anak mereka sudah membesar barulah Zainal muncul untuk menuntut hak sebagai bapa kepada anak perempuan mereka , Misya. Zainal ternampak wajah Kay dan anak perempuan mereka dalam sebuah majalah dan dia tidak menyangka ada seorang anak perempuan. Kay menyimpan dendam pada Zainal dan tak mahu membenarkan Zainal menghampiri Misya kerana meninggalkan dia selama 9 tahun tanpa khabar berita.

Apabila Zainal mahu membawa kes ke mahkamah barulah Kay lembut hati membenarkan Zainal bertemu anak mereka. Hubungan mereka kembali rapat dan Zainal masih ada perasaan cinta lagi dengan Kay, sedangkan pada ketika itu keluarga Kay mahu Kay berkahwin dengan Azman. Zainal mula meraih cinta dari Kay semula kerana mahukan keluarga yang bahagia dengan Kay dan anak mereka. Misya pula sedah rapat dengan Zainal, demi anak mereka Kay hidup semula dengan Zainal walaupun dia masih lagi berdendam dengan Zainal.

Kay masih tertanya-tanya mengapa lelaki itu meninggalkan dia selama 9 tahun tanpa kabar berita. Rahsia terbongkar apabila Kay bergaduh dengan adik Zainal kerana Kay masih menuduh Zainal sebagai lelaki tak bertanggungjawab kerana meninggalkan dia selama ini.

Rupanya Zainal meninggalkan Kay dan pulang ke Malaysia kerana dia telah diugut oleh bapa Kay yang kaya dan berpengaruh. Bapa Kay mengaku akhirnya yang dia menjadi punca Kay dan Zainal berpisah, tetapi bapa Kay sudah insaf dan mahu Kay dan Zainal berbaik semula. Akhirnya Zainal dan Kay hidup bahagia dengan anak mereka Misya.

Pelakon
-------

### Pelakon utama

* Rita Rudaini sebagai Kamilia Najwa / Kay
* Adi Putra sebagai Zainal Arief
* Shahz Jaszle sebagai Azman
* Izreen Azminda sebagai Mimie

### Pelakon pembantu

* Fureena Ezlin sebagai Misya
* Dian P. Ramlee sebagai Puan Sri Zaharah
* Hafidzuddin Fazil sebagai Tan Sri Ahmad Sharifudin
* Maimon Mutalib sebagai Mak Leha
* Afzan A. Rahman sebagai Firdaus
* Rahim Jailani sebagai Dato Razali
* Hamidah Wahab sebagai Umi
* Amar Baharin sebagai Rudy
* Aidil Aziz sebagai Hairil
* Theera sebagai Dibah
* Ieka Zulkifli sebagai Yani

### Pelakon undangan

* Rahhim Omar sebagai Karim
* Hisham Ahmad Tajuddin sebagai Abah Zainal

Rujukan
-------

* 
* 

1. ↑  Drama Sehangat Asmara mCentralMY